Saiful Nita

Saiful Nita ialah sebuah siri drama televisyen Malaysia 2012 arahan Amie Maziah, dibintangi oleh Aidil Aziz dan Kilafairy. Siri ini memulakan tayangan perdana di slot Samarinda TV3 dari 4 September 2012 hingga 25 Oktober 2012 menggantikan 7 Ramadan.Budiey (3 September 2012). Sinopsis Drama Saiful Nita Sensasi Selebriti. Dicapai pada 31 Mei 2013.Kisah tragis Saiful Nita Berita Harian (2 September 2012). Dicapai pada 31 Mei 2013.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Saiful (Aidil Aiziz) disatukan oleh bapanya dengan anak perempuan Tan Sri Sulaiman, Nita (Kilafairy) yang mempunyai sikap suka memberontak dan berfoya-foya. Tujuan bapa Saiful, Datuk Mahmud menyatukan Saiful dan Nita kerana dia ingin mengambil kesempatan di atas kekayaan yang dimilik oleh keluarga Tan Sri Sulaiman. Setelah sebulan bertunang, Nita mula menuntut agar Saiful memutuskan pertunangan mereka. Bagaimanapun Saiful enggan memutuskan tali pertunangan mereka sehinggalah Saiful bertemu dengan seorang wanita yang baik hati bernama Netty.

Sementara itu, Nita yang sedang menjalinkan hubungan dengan Doktor Effendi, telah mendapat satu tamparan hebat apabila dia ditinggalkan oleh kekasihnya. Nita juga mengalami gangguan jiwa dan sering bertindak di luar kawalan. Sebagai ‘tunang’, Saiful bersimpati dengan nasib Nita dan sering berada di sisi Nita. Saiful sanggup melakukan apa sahaja untuk menggembirakan Nita.

Nita mula sedar bahawa Saiful merupakan seorang lelaki yang baik dan dia tidak seharusnya melepaskan lelaki sebaik itu. Nita mula menyukai Saiful. Akan tetapi di dalam hati Saiful kini sudah ada nama wanita lain iaitu Netty.

Pelakon

Pelakon utama
 Aidil Aziz sebagai Saiful
 Kilafairy sebagai Nita

Pelakon pembantu
 Fauzi Nawawi sebagai Dr. Affendi
 Jalaluddin Hassan sebagai Tan Sri Sulaiman
 Arash Mohamad sebagai Dato Mahmud
 Maria Farida sebagai Datin
 Hamidah Wahab sebagai Puan Sri Hasmah
 Linda Hashim sebagai Nora
 Sura Sojangi sebagai Netty
 Arja Lee sebagai Khairi
 Emelie Hanif sebagai Suzi

Rujukan

Pautan luar
 Laman web rasmi

Kategori:Drama Melayu 2012
Kategori:Rancangan TV3